ΠΕΡΙΕΧΟΜΕΝΑ
ΑΠΟΦΑΣΕΙΣ
Αυτοδίκαιη άρση της συμπληρωματικής αναγκαστικής απαλλοτρίωσης ακινήτων, που κη-
ρύχθηκε με την υπό στοιχεία Δ12α/Φ8ΑΤΡ/ο/
4525/25.07.2014 (ΑΑΠ 260) απόφαση του Υπουργού Υποδομών, Μεταφορών και Δικτύων για την
κατασκευή του Οδικού Άξονα Κεντρικής Ελλάδας
(Ε65), στην περιοχή του Δ.Δ. Λόγγου και του Δ.Δ.
Μεγαλοχωρίου του Δήμου Τρικκαίων (περί τις
Χ.Θ. 105+000, 106+000 και 110+300) στην Περιφερειακή Ενότητα Τρικάλων.
Κήρυξη ως αναδασωτέας Δημόσιας Δασικής
έκταση συνολικού εμβαδού 1,982 στρεμ., στη
θέση «ΑΝΑΛΗΨΗ», περιφέρειας Τοπικής Κοινότητας Γερακίου, της Δημοτικής Ενότητας Αμαλι-
άδας, του Δήμου Ήλιδας, της Π.Ε. Ηλείας, λόγω
πυρκαγιάς.
Εκ νέου επιβολή, κατόπιν άρσης, της ρυμοτομικής απαλλοτρίωσης σε ακίνητο, ιδιοκτησίας της
Θεοδωρουλάκη- Νίκα Θωμαϊδος, που βρίσκεται
μεταξύ των Ο.Τ. 92-87-87Α του εγκεκριμένου ρυμοτομικού σχεδίου της Δ.Ε. Νέας Ερυθραίας του
Δήμου Κηφισιάς, σε συμμόρφωση προς τις αριθμ.
14400/2003 και 9154/2009 αποφάσεις του Διοικητικού Πρωτοδικείου Αθήνας.
Ειδοποίηση παρακατάθεσης οριστικής αποζημίωσης ακινήτων, δικαστικής δαπάνης και αμοιβής
πληρεξούσιων δικηγόρων, για την απαλλοτρίωση
που κηρύχθηκε με την 138/14.07.2014 απόφαση
του Περιφερειακού Συμβουλίου της Περιφέρειας
Θεσσαλίας για την κατασκευή του έργου «ΑΝΤΙΠΛΗΜΜΥΡΙΚΑ ΕΡΓΑ ΣΤΟΝ ΠΟΤΑΜΟ ΜΕΓΑ ΤΗΣ ΠΕ
ΚΑΡΔΙΤΣΑΣ».
Γνωστοποίηση παρακατάθεσης αποζημίωσης
επιταχυντών απαλλοτριωμένων ιδιοκτησιών για
την κατασκευή του έργου: «ΟΛΟΚΛΗΡΩΣΗ ΜΕΓΑΛΟΥ ΔΑΚΤΥΛΙΟΥ ΠΟΛΗΣ ΙΩΑΝΝΙΝΩΝ - Β ΦΑΣΗ».
ΑΠΟΦΑΣΕΙΣ
Αριθμ. 52044
(1)
Αυτοδίκαιη άρση της συμπληρωματικής αναγκαστικής απαλλοτρίωσης ακινήτων, που κη-
ρύχθηκε με την υπό στοιχεία Δ12α/Φ8ΑΤΡ/
ο/4525/25.07.2014 (ΑΑΠ 260) απόφαση του
Υπουργού Υποδομών, Μεταφορών και Δικτύων
για την κατασκευή του Οδικού Άξονα Κεντρικής
Ελλάδας (Ε65), στην περιοχή του Δ.Δ. Λόγγου και
του Δ.Δ. Μεγαλοχωρίου του Δήμου Τρικκαίων
(περί τις Χ.Θ. 105+000, 106+000 και 110+300)
στην Περιφερειακή Ενότητα Τρικάλων.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΠΡΟΔΙΑΓΡΑΦΩΝ, ΜΗΤΡΩΩΝ ΚΑΙ
ΑΠΑΛΛΟΤΡΙΩΣΕΩΝ ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Την παρ. 3 του άρθρου 11 του Κώδικα Αναγκαστικών
Απαλλοτριώσεων Ακινήτων (ν. 2882/2001, Α’ 17).
2. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Το άρθρο 3 του π.δ. 70/2015 (Α’ 114) περί της ανασύστασης του Υπουργείου Υποδομών, Μεταφορών και
Δικτύων, σε συνδυασμό με το άρθρο 4 του π.δ. 123/2016
(Α’ 208), περί της μετονομασίας του Υπουργείου Υποδομών, Μεταφορών και Δικτύων, σε Υπουργείο Υποδομών
και Μεταφορών.
5. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 173
08.04.2025 10:42:01
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
και εποπτευόμενων φορέων» (Α’ 130).
8. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
9. Την υπ’ αρ. 49105/26.06.2018 απόφαση του Υπουργού Υποδομών και Μεταφορών «Τοποθέτηση προϊστα-
μένης της Γενικής Διεύθυνσης Προδιαγραφών, Μητρώων και Απαλλοτριώσεων του Υπουργείου Υποδομών και
Μεταφορών» (ΑΔΑ: ΩΩΞΕ465ΧΘΞ-ΠΒ3),
και αφού είδαμε:
1. Την υπό στοιχεία Δ12α/Φ8ΑΤΡ/ο/4525/25.07.2014
(ΑΑΠ 260) απόφαση κήρυξης συμπληρωματικής αναγκαστικής απαλλοτρίωσης ακινήτων του Υπουργού Υπο-
δομών, Μεταφορών και Δικτύων για την κατασκευή του
Οδικού Άξονα Κεντρικής Ελλάδας (Ε65), στην περιοχή
του Δ.Δ. Λόγγου και του Δ.Δ. Μεγαλοχωρίου του Δήμου
Τρικκαίων (περί τις Χ.Θ. 105+000, 106+000 και 110+300)
στην Περιφερειακή Ενότητα Τρικάλων.
2. Την υπ’ αρ. 49/2020 απόφαση του Μονομελούς Εφετείου Λάρισας, η οποία μας κοινοποιήθηκε με το υπ’ αρ.
326-1330/100486/22.03.2023 έγγραφο του ΝΣΚ - Δικαστικό Γραφείο Λάρισας, με την οποία καθορίστηκε η προ-
σωρινή αποζημίωση των ακινήτων, πλην όμως αυτή δεν
παρακατατέθηκε εντός της 18μηνης προθεσμίας, ήτοι
έως 27.07.2021, για τα ακίνητα της εν θέματι απαλλοτρίωσης, βεβαιώνουμε:
Την αυτοδίκαιη άρση της συμπληρωματικής αναγκαστικής απαλλοτρίωσης ακινήτων, που κηρύχθηκε με την
υπό στοιχεία Δ12α/Φ8ΑΤΡ/ο/4525/25.07.2014 (ΑΑΠ 260)
απόφαση του Υπουργού Υποδομών, Μεταφορών και
Δικτύων για την κατασκευή του Οδικού Άξονα Κεντρικής Ελλάδας (Ε65), στην περιοχή του Δ.Δ. Λόγγου και
του Δ.Δ. Μεγαλοχωρίου του Δήμου Τρικκαίων (περί τις
Χ.Θ. 105+000, 106+000 και 110+300) στην Περιφερειακή
Ενότητα Τρικάλων, συνολικής έκτασης 27.546,40 τ.μ.,
γιατί δεν συντελέστηκε εμπρόθεσμα.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 21 Μαρτίου 2025
Η Προϊσταμένη της Γενικής Διεύθυνσης
ΔΗΜΗΤΡΑ ΔΑΓΛΑ
Ι
Αριθμ. 113217/21-03-2025
(2)
Κήρυξη ως αναδασωτέας δημόσιας δασικής
έκταση συνολικού εμβαδού 1,982 στρεμ., στη
θέση «ΑΝΑΛΗΨΗ», περιφέρειας Τοπικής Κοινότητας Γερακίου, της Δημοτικής Ενότητας Αμαλι-
άδας, του Δήμου Ήλιδας, της Π.Ε. Ηλείας, λόγω
πυρκαγιάς.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ.  1 του άρθρου 24 και την παρ.  3 του
άρθρου 117 του Συντάγματος.
2. Τον ν. 3200/1955 (Α΄ 97).
3. Την παρ. 2 του άρθρου 2 του ν. 4824/2021 (Α’ 156),
με το οποίο κυρώθηκε η από 13-08-2021 Πράξη Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές Ιουλίου/Αυγούστου 2021 και
συναφείς διατάξεις» (Α’ 143).
4. Τα άρθρα 47 έως 55 του ν. 4915/2022 (Α’ 63).
5. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Β’ 17).
6. Το π.δ. 132/2017 «Οργανισμός Υπουργείου Περιβάλλοντος και Ενέργειας» (Α’ 160).
7. Την υπό στοιχεία ΥΠΕΝ/ΔΔΥ/50878/3749/
20-05-2022 (ΨΓΒΩ4653Π8-ΩΧ6) εγκύκλιο του ΥΠΕΝ.
8. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και
λοιπών θεμάτων της παρ. 5 άρθρου τρίτου της από
13-08-2021 Πράξης Νομοθετικού Περιεχομένου (Α’143),
η οποία κυρώθηκε με το άρθρο 2 του ν. 4824/2021
(Α’ 156)» (Β’ 2415).
9. Τα άρθρα 37, 38, και τις παρ. 1 και 3 του άρθρου 41
του ν. 998/1979 «Περί προστασίας δασών και δασικών
εν γένει εκτάσεων».
10. Το άρθρο 120 του ν. 1892/1990 «Για τον εκσυγχρονισμό και την ανάπτυξη και άλλες διατάξεις».
11. Την υπ’ αρ. 177804/12-10-2016 Θεώρηση δασικού
χάρτη που αναρτήθηκε με την υπ’ αρ. 7104/13-01-2017
(ΑΔΑ: 7ΞΡΖΟΡ1Φ-0ΥΥ) απόφαση Δ/ντή Δασών Ηλείας
«Ανάρτηση δασικού χάρτη του συνόλου της Π.Ε. Ηλείας
εκτός των προ Καποδιστριακών ΟΤΑ: Πύργου και Λεχαινών και πρόσκληση για υποβολή αντιρρήσεων κατά
τού περιεχομένου του», όπως τροποποιήθηκε με την
υπ’ αρ. 27084/12-02-2021(ΑΔΑ: ΨΛ0ΑΟΡ1Φ-ΕΑ8) απόφαση Διεύθυνση Δασών Ηλείας σύμφωνα με τις διατάξεις
των άρθρων 48 και 50 του ν. 4685/2020, με κατηγορία
κάλυψης ΑΑ/ΑΝ.
12. Την υπ’ αρ. 83988/2740/25-08-2022 απόφαση
«Εξουσιοδότηση υπογραφής ’’Με εντολή Υπουργού’’
του Υπουργού Περιβάλλοντος και Ενέργειας, ’’Με εντολή Υφυπουργού’’ του Υφυπουργού Περιβάλλοντος και
Ενέργειας και ’’Με εντολή Γενικού Γραμματέα Δασών’’
του Γενικού Γραμματέα Δασών του Υπουργείου Περιβάλλοντος και Ενέργειας, κατά λόγο αρμοδιότητας, στον
Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του
Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής Πολιτικής και στους Προϊστάμενους των
Διευθύνσεων, Δασαρχείων και Τμημάτων που υπάγονται
σε αυτές» (Β’4528).
13. Την υπ’ αρ. 103665/18-03-2025 πρόταση του Δασαρχείου Αμαλιάδας, που αναφέρεται στο θέμα: «Πρό-
ταση για κήρυξη καείσης έκτασης ως αναδασωτέας»,
συνολικού εμβαδού 1,982 στρεμ. με στοιχεία (1.2.3.4.1),
στη θέση «ΑΝΑΛΗΨΗ», περιφέρειας Τ.Κ. Γερακίου, της
Δ.Ε. Αμαλιάδας, του Δήμου Ήλιδας, της Π.Ε. Ηλείας, λόγω
πυρκαγιάς. Η πυρκαγιά εκδηλώθηκε την 7η Ιανουαρίου 2025 και διαπιστώθηκε την 13η Φεβρουαρίου 2025,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
όπως αναφέρεται στην από 13-02-2025 έκθεση αυτοψίας
του Μπαλάσκα Χαρίλαου δασοπόνου του Δασαρχείου
Αμαλιάδας και ως εκ τούτου επιβάλλεται η εκ νέου δάσωσή της, αποφασίζουμε:
Κηρύσσουμε ως αναδασωτέα δημόσια δασική έκταση συνολικού εμβαδού 1,982 στρεμμάτων, με στοιχεία
(1.2.3.4.1), στη θέση «ΑΝΑΛΗΨΗ», περιφέρειας Τ.Κ. Γερακίου, της Δ.Ε. Αμαλιάδας, του Δήμου Ήλιδας, της Π.Ε. Ηλεί-
ας, λόγω πυρκαγιάς. Η έκταση καλυπτόταν προτού την
πυρκαγιά από Δημόσια Δασική έκταση Χαλεπίου Πεύκης
μετα αειφύλλων - πλατυφύλλων, σύμφωνα με την ανωτέρω πρόταση του Δασαρχείου Αμαλιάδας, στο από 25-
02-2025 συνημμένο Τοπογραφικό Διάγραμμα κλίμακας
1:2000 και εντοπίζεται σε Χάρτη Προσανατολισμού κλίμακας 1:10000, το οποίο αποτελεί αναπόσπαστο μέρος της.
Σκοπός της κήρυξης της ανωτέρω έκτασης ως αναδασωτέας, είναι η διατήρηση του δασικού χαρακτήρα
της, ο αποκλεισμός διάθεσης της για άλλη χρήση και η
αποκατάσταση με φυσική ή τεχνητή αναδάσωση της καταστροφηθείσας δασικής βλάστησης, η οποία πριν από
την πυρκαγιά καλυπτόταν από Δημόσια Δασική έκταση
Χαλεπίου Πεύκης μετα αειφύλλων - πλατυφύλλων, με
ποσοστό συγκόμωσης 70%.
Επιτρέπεται υποβολή κατ’ αυτής αίτηση ακύρωσης στο
Τριμελές Διοικητικό Εφετείο Πατρών μέσα σε Προθεσμία
(60) ημερών, που αρχίζει από την επομένη της δημοσίευσής της ή κοινοποίησης. Από την εφαρμογή των κανονι-
στικών διατάξεων της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
Η απόφαση αυτή να δημοσιευθεί στην Εφημερίδα
Κυβερνήσεως.
Πάτρα, 21 Μαρτίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Πελοποννήσου, Δυτικής
Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 328695
(3)
Εκ νέου επιβολή, κατόπιν άρσης, της ρυμοτομικής απαλλοτρίωσης σε ακίνητο, ιδιοκτησίας της
Θεοδωρουλάκη- Νίκα Θωμαϊδος, που βρίσκεται
μεταξύ των Ο.Τ. 92-87-87Α του εγκεκριμένου
ρυμοτομικού σχεδίου της Δ.Ε. Νέας Ερυθραίας
του Δήμου Κηφισιάς, σε συμμόρφωση προς τις
αριθμ. 14400/2003 και 9154/2009 αποφάσεις του
Διοικητικού Πρωτοδικείου Αθήνας.
Ο ΑΝΤΙΠΕΡΙΦΕΡΕΙΆΡΧΗΣ ΧΩΡΙΚΟΎ
ΣΧΕΔΙΑΣΜΟΎ ΠΟΛΕΟΔΟΜΙΚΏΝ ΘΕΜΆΤΩΝ
ΚΑΙ ΕΦΑΡΜΟΓΏΝ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 145/2010 «Οργανισμός Περιφέρειας Αττικής»
(Α’ 238), όπως τροποποιήθηκε με τις υπ’ αρ. 44403/2011
(Β’ 2494 και Β’ 2822), 109290/39629/23-12-2016 (Β’ 4251),
66313/24553/25-08-2017 (Β’ 3051) και 37419/13479/0805-2018 (Β’ 1661) αποφάσεις.
3. Την υπ’ αρ. 18641/05-01-2024 απόφαση Περιφερειάρχη Αττικής «Ορισμός Αναπληρώτριας Περιφερειάρχη
και Αντιπεριφερειαρχών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31-01-2024 (Β’ 740) απόφαση Περιφερειάρχη Αττικής για την μεταβίβαση αρμοδιοτήτων.
5. Την υπ’ αρ. 92612/23-01-2024 απόφαση Περιφερειάρχη Αττικής «Ορισμός Αναπληρώτριας Προϊσταμένης
της Γενικής Διεύθυνσης Αναπτυξιακού Προγραμματισμού, Έργων και Υποδομών».
6. Το άρθρο 44 του ν. 3979/2011 «Για την ηλεκτρονική διακυβέρνηση και λοιπές διατάξεις» (Α’ 138) και τον
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
7. Το από 17-7-1923 ν.δ. (Α’ 228) και ειδικότερα τα άρθρα 1, 3, 7, 9 και 70, αυτού.
8. Το άρθρο 90 του Κώδικα Νομοθεσίας για την Κυβέρνηση και τα Κυβερνητικά όργανα, (π.δ. 63/2005, Α’
98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019.
9. Τα άρθρα 88, 89 και 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας
και άλλες διατάξεις» (Α’ 245).
10. Το από 6-3-1953 β.δ.  «Περί επεκτάσεως του σχεδίου ρυμοτομίας Νέας Ερυθραίας Αττικής» (Α’ 60) και το
από 17-10-1953 β.δ.  «Περί τροποποιήσεως του πολεοδομικού σχεδίου Ν. Ερυθραίας κατά το οικοδ. τετράγ.
87» (Α’ 307).
11. Τις υπ’ αρ. 1508395/7-12-2023, 939079/5-8-2024,
21062/22-1-2019 και 126653/27-6-2018 αιτήσεις της Θεοδωρουλάκη- Νίκα Θωμαϊδος προς τη Δ/νση Χωρικού
Σχεδιασμού της Περιφέρειας Αττικής.
12. Την υπό στοιχεία Τ.Τ. 51768/4-7-2019 εισήγηση του
Τμήματος Πολεοδομικών Θεμάτων και Εφαρμογών της
Δ/νσης Χωρικού Σχεδιασμού της Περιφέρειας Αττικής.
13. Την από 19/9/2019 γνωμοδότηση του ΣΥ.ΠΟ.Θ.Α.
Βορείου Τομέα Αθηνών.
14. Την υπ’ αρ. 323/2024 απόφαση του Δημοτικού Συμβουλίου του Δήμου Κηφισιάς.
15. Την υπ’  αρ. 54519/6-12-2024 βεβαίωση Π.Ο.Υ.
πραγματοποίησης πολυετούς δαπάνης της Διεύθυνσης
Οικονομικών Υπηρεσιών του Δήμου Κηφισιάς.
16. Τα νόμιμα δικαιολογητικά που περιέχονται στον
φάκελο.
Και επειδή:
1. Με την υπ’ αρ. 323/2024 απόφασή του, το Δημοτικό
Συμβούλιο Κηφισιάς, λαμβάνοντας υπόψη την υπ’ αρ.
4395/5-2-2020 εισήγηση του Τμήματος Πολεοδομικών
Εφαρμογών της Υπηρεσίας Δόμησης του Δήμου, καθώς και την υπ’ αρ. 54519/6-12-2024 βεβαίωση Π.Ο.Υ.
πραγματοποίησης πολυετούς δαπάνης της Διεύθυνσης
Οικονομικών Υπηρεσιών του Δήμου, αναγνώρισε την
πολεοδομική αναγκαιότητα διατήρησης του ακινήτου
με ΚΑΕΚ 050992714005, συνολικού εμβαδού 1052,08
τ.μ., ιδιοκτησίας Θεοδωρουλάκη- Νίκα Θωμαϊδος, που
βρίσκεται κατά τμήματα στα Ο.Τ. 87Α και 87 (οικοδομήσιμοι χώροι- μη άρτια και μη οικοδομήσιμα τμήματα
ιδιοκτησίας) και κατά τμήμα σε οδό (Καραϊσκάκη), όπως
είχε θεσμοθετηθεί με το από 6-3-1953 β.δ.  «Περί επεκτάσεως του σχεδίου ρυμοτομίας Νέας Ερυθραίας Αττικής»
(Α’ 60) και το από 17-10-1953 β.δ.  «Περί τροποποιήσεως
του πολεοδομικού σχεδίου Ν. Ερυθραίας κατά το οικοδ.
τετράγ. 87» (Α’307). Το Δημοτικό Συμβούλιο Κηφισιάς
αποφάσισε ομόφωνα υπέρ της εκ νέου επιβολής της
ρυμοτομικής απαλλοτρίωσης στο παραπάνω ακίνητο,
επιφάνειας 1052,08 τ.μ., και την καταβολή της προσήκουσας αποζημίωσης, η οποία ανέρχεται στο ποσό των
439979,86 ευρώ.
2. Στην υπ’ αρ. 54519/6-12-2024 βεβαίωση Π.Ο.Υ. πραγματοποίησης πολυετούς δαπάνης της Δ/νσης Οικονομι-
κών Υπηρεσιών του Δήμου Κηφισιάς, προβλέπεται στον
κωδικό Κ.Α.Ε. 30.7424.19 δαπάνη για αποζημίωση για
επανεπιβολή ρυμοτομικής αποζημίωσης στο Ο.Τ. 9287-87Α το ποσό των 439979,86 ευρώ
3. Σύμφωνα με τις διατάξεις της παρ. 14 του άρθρου
7 του ν. 4067/2012, ισχύει ότι «Το Δημόσιο και οι δήμοι
ή οι κοινότητες, όταν επισπεύδουν την εφαρμογή του
ρυμοτομικού σχεδίου, αποζημιώνουν και τα μη άρτια
και μη οικοδομήσιμα τμήματα των ρυμοτομούμενων
οικοπέδων που απομένουν μετά τη ρυμοτομία, εκτός αν
οι ιδιοκτήτες δηλώνουν έως την πρώτη συζήτηση στο
ακροατήριο για τον καθορισμό της προσωρινής τιμής
μονάδας ότι δεν επιθυμούν την αποζημίωση. Στην περίπτωση αυτή τα παραπάνω μη άρτια και μη οικοδομήσιμα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
οικόπεδα βαρύνονται με ενδεχόμενη αποζημίωση λόγω
παροδιότητας», αποφασίζουμε:
Την εκ νέου επιβολή, για τον ίδιο σκοπό, κατόπιν αυτοδίκαιης άρσης, της ρυμοτομικής απαλλοτρίωσης σε
ιδιοκτησία με ΚΑΕΚ 050992714005, ιδιοκτησίας Θεοδωρουλάκη- Νίκα Θωμαϊδος, συνολικής επιφάνειας 1052,08
τ.μ., που βρίσκεται, κατά τμήματα στα Ο.Τ. 87Α και 87
(οικοδομήσιμοι χώροι- μη άρτια και μη οικοδομήσιμα
τμήματα ιδιοκτησίας) και κατά τμήμα σε οδό (Καραϊσκάκη), όπως αυτή είχε θεσμοθετηθεί με το από 6-3-1953
β.δ.  «Περί επεκτάσεως του σχεδίου ρυμοτομίας Νέας
Ερυθραίας Αττικής» (Α’ 60) και το από 17-10-1953 β.δ.
«Περί τροποποιήσεως του πολεοδομικού σχεδίου
Ν. Ερυθραίας κατά το οικοδ. τετράγ. 87» (Α’ 307).
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Επιτρέπεται η υποβολή προσφυγής κατά της απόφασης αυτής, στον Γραμματέα της Αποκεντρωμένης
Διοίκησης Αττικής και σε προθεσμία δέκα πέντε (15)
ημερών, από τη δημοσίευσή της στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Μαρτίου 2025
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ
Ι
Αριθμ. 91644
(4)
Ειδοποίηση παρακατάθεσης οριστικής αποζημίωσης ακινήτων, δικαστικής δαπάνης και αμοιβής
πληρεξούσιων δικηγόρων, για την απαλλοτρίωση που κηρύχθηκε με την 138/14.07.2014 από-
φαση του Περιφερειακού Συμβουλίου της Περιφέρειας Θεσσαλίας για την κατασκευή του έργου
«ΑΝΤΙΠΛΗΜΜΥΡΙΚΑ ΕΡΓΑ ΣΤΟΝ ΠΟΤΑΜΟ ΜΕΓΑ
ΤΗΣ ΠΕ ΚΑΡΔΙΤΣΑΣ».
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 7 και 8 του Κώδικα αναγκαστικών απαλλοτριώσεων Ακινήτων (ν. 2882/2001, Α’ 17).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης».
3. Το π.δ. 129/2010 «Οργανισμός της Περιφέρειας Θεσσαλίας» (Α’ 222).
4. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
Πρόγραμμα «ΚΛΕΙΣΘΕΝΗΣ Ι» (Α’ 133).
5. Την 138/14.07.2014 απόφαση του θέματος.
6. Τον πίνακα παρακατάθεσης της αποζημίωσης με
ημερομηνία 01.03.2024, όπως έχει συνταχθεί σε εκτέλεση των αποφάσεων 390/2019 του Μονομελούς Εφετείου
Λάρισας, 33/2022 του Τριμελούς Εφετείου Λάρισας και
124/2023 του Μονομελούς Πρωτοδικείου Καρδίτσας για
τα ακίνητα που έχουν απαλλοτριωθεί, ειδοποιούμε:
1) Τα πρόσωπα που έχουν ή αξιώνουν εμπράγματα δικαιώματα στα ακίνητα που έχουν απαλλοτριωθεί με την
απόφαση που αναφέρεται στο θέμα ότι, η αποζημίωση
των εκτάσεων και των επικειμένων τους, όπως σημειώνονται στο σχετικό κτηματολόγιο, έχει κατατεθεί στο
Γραφείο Παρακαταθηκών 159- Α’ Λάρισας, με την έκδοση
του γραμματίου παρακαταθήκης No 16327/23.04.2024,
ποσού 319.443,70 ευρώ. Η αποζημίωση έχει κατατεθεί
υπέρ των φερομένων ως ιδιοκτητών σύμφωνα με τα σχετικά κτηματολόγια, σε συνδυασμό με τις ενδείξεις των
αποφάσεων καθορισμού αποζημιώσεων και θα καταβληθεί στα πρόσωπα που θα αναγνωριστούν δικαιούχοι
με σχετική δικαστική απόφαση.
2) Τους δικηγόρους που παραστάθηκαν υπέρ των προσώπων που έχουν ή αξιώνουν εμπράγματα δικαιώματα
στα παραπάνω ακίνητα, όπως σημειώνονται στα στοιχεία
προδικασίας του άρθρου 5 του ν. 653/1977, ότι η αμοιβή
και τα έξοδά τους, έχουν κατατεθεί στο Γραφείο Παρακαταθηκών 159-Α’Λάρισας, με την έκδοση του Γραμματίου
παρακαταθήκης Νο 16328/23.04.2024 ποσού 2.790,05
ευρώ. Η παρακατάθεση της αποζημίωσης έγινε υπέρ του
Δικηγορικού Συλλόγου Καρδίτσας και θα καταβληθεί
στους πληρεξούσιους δικηγόρους των ιδιοκτητών των
ακινήτων.
Η ειδοποίηση αυτή να δημοσιευθεί στην Εφημερίδα
της Κυβερνήσεως.
Καρδίτσα, 12 Μαρτίου 2025
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
(5)
Γνωστοποίηση παρακατάθεσης αποζημίωσης
επιταχυντών απαλλοτριωμένων ιδιοκτησιών για
την κατασκευή του έργου: «ΟΛΟΚΛΗΡΩΣΗ ΜΕΓΑΛΟΥ ΔΑΚΤΥΛΙΟΥ ΠΟΛΗΣ ΙΩΑΝΝΙΝΩΝ - Β ΦΑΣΗ».
Ο ΔΗΜΑΡΧΟΣ ΙΩΑΝΝΙTΩΝ
Έχοντας υπόψη:
1) Τον ν. 653/1977 (Α’ 214).
2) Το π.δ. 929/1979.
3) Τον ν. 1349/1983 (Α’ 52).
4) Τον ν. 2052/1992 (Α’ 94).
5) Τον Κώδικα αναγκαστικών απαλλοτριώσεων ακινήτων (ν. 2882/2001 Α΄ 17), .
6) Τον πίνακα παρακατάθεσης- επιταχθέντων απαλλοτριωμένων ακινήτων ως αναγκαιότητα για την κατα-
σκευή του έργου: «Ολοκλήρωση Μεγάλου Δακτυλίου
Πόλης Ιωαννίνων (Κόμβος Πανηπειρωτικού Σταδίου Βογιάννου)».
7) Την υπ’ αρ. 250/2023 απόφαση του Μονομελούς
Εφετείου Ιωαννίνων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
8) Την υπ’ αρ. 470/2024 απόφαση Οικονομικής Επιτροπής.
9) Το ΧΕΠ 320Α/2025 του Δήμου Ιωαννιτών, γνωστοποιεί ότι:
Ο Δήμος Ιωαννιτών κατέθεσε στο Ταμείο Παρακαταθηκών και Δανείων το ποσό των επτακοσίων τριών
χιλιάδων επτακοσίων εβδομήντα τριών ευρώ και τριάντα δύο λεπτών (703.773,32) και εκδόθηκε το υπ’ αρ.
14639/18.03.2025 Γραμμάτιο σύστασης Παρακαταθήκης, υπέρ δικαιούχων που θα αναγνωριστούν με δικαστι-
κή απόφαση για την καταβολή αποζημιώσεων σύμφωνα
με τον πίνακα οριστικής παρακατάθεσης επιταχθέντων
απαλλοτριωμένων ακινήτων, ως αναγκαιότητα για την
κατασκευή του έργου: «Ολοκλήρωση Μεγάλου Δακτυλίου Πόλης Ιωαννίνων - Β Φάση) με Κωδικό ΟΠΣ 6012103».
Ο Δήμαρχος
ΘΩΜΆΣ ΜΠΈΓΚΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 173/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250400173.pdf | Tokens: 21812]